《送皮典史归泉溪旧隐》
元代·赵汸

皮尹昔辞上高秩，隐居欲拟陶彭泽。石潭空洞九峰奇，潭底行彭映朝日。

彭去山空今几秋，随风万里何悠悠。一朝飘落还故处，彭本无心风亦休。

芙蓉峰下西江路，父老送行君弗顾。著书况有鹿门期，回首人间但烟雾。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。